CELEX: 62013CN0035
Language: lv
Date: 2013-01-24 00:00:00
Title: Lieta C-35/13: Lūgums sniegt prejudiciālu nolēmumu, ko 2013. gada 24. janvārī iesniedza Corte Suprema di Cassazione (Itālija) — ASS.I.CA. e Krafts Foods Italia SpA/Associazioni fra produttori per la tutela del “Salame Felino ” e a.

23.3.2013   
            
            
               LV
            
            
               Eiropas Savienības Oficiālais Vēstnesis
            
            
               C 86/13
            
         Lūgums sniegt prejudiciālu nolēmumu, ko 2013. gada 24. janvārī iesniedza Corte Suprema di Cassazione (Itālija) — ASS.I.CA. e Krafts Foods Italia SpA/Associazioni fra produttori per la tutela del“Salame Felino”e a.
   
   (Lieta C-35/13)
   2013/C 86/21
   Tiesvedības valoda — itāļu
   
      Iesniedzējtiesa
   
   
      Corte Suprema di Cassazione
   
   
      Lietas dalībnieki pamata procesā
   
   
      Prasītājas: ASS.I.CA. — Associazione Industriali delle Carni, Krafts Foods Italia SpA
   
   
      Atbildētājas: Associazioni fra produttori per la tutela del «Salame Felino» e a.
   
   
      Prejudiciālie jautājumi
   
   
               1)
            
            
               vai Regulas (EEK) Nr. 2081/92 (1) 2. pants jāinterpretē tādējādi, ka netiek pieļauts, ka ražotāju asociācija varētu baudīt tiesības ekskluzīvi Kopienas teritorijā izmantot ģeogrāfiskās cilmes vietas nosaukumu, ko izmanto kādas dalībvalsts teritorijā, lai apzīmētu konkrēta veida desu, ja iepriekš no minētās dalībvalsts nav saņemts juridiski saistošs pasākums, kurā būtu noteiktas ražošanas zonas ģeogrāfiskās robežas, ražošanas regulējums un iespējamās prasības, kurām ražotājiem jāatbilst, lai viņi varētu baudīt tiesības izmantot pašu nosaukumu;
            
         
               2)
            
            
               kāds, ņemot vērā Padomes Regulas (EEK) Nr. 2081/92 noteikumus, ir režīms, kas Kopienas tirgū un arī dalībvalsts tirgū jāpiemēro ģeogrāfiskās cilmes nosaukumam, kas nav reģistrēts atbilstoši šai regulai.
            
         
      (1)  Padomes 1992. gada 14. jūlija Regula (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (OV L 208, 1. lpp.).